আয়া-পরিচারকদের তথ্য যাচাইয়ের জন্যেও বিশেষ ফর্ম আনছে লালবাজার

কলকাতা: নিউ গড়িয়ায় আয়ার হাতে বৃদ্ধা খুনের ঘটনার পর শহরে আয়া, পরিচারকদের নিয়ে সতর্ক কলকাতা পুলিশ (Kolkata Police)। শহরের প্রতিটি বাড়িতে কর্মরত আয়া, পরিচারক-পরিচারিকা ও গাড়ির চালকদের তথ্য বাধ্যতামূলকভাবে সংগ্রহ করবে পুলিশ। এর সঙ্গে ভাড়াটেদের তথ্য যাচাইয়ের উদ্যোগও শুরু করল পুলিশ। ইতিমধ্যেই লালবাজার থেকে থানায় থানায় বিশেষ ফর্ম পাঠানোর তোড়জোড় চলছে।

দিন কয়েক আগেই নিউ গড়িয়ার পঞ্চসায়র থানা এলাকায় বৃদ্ধা খুনের হন আয়ার হাতে। বৃদ্ধাকে খুনের অভিযোগে আয়া আশালতা সর্দার এবং তাঁর সঙ্গী মহম্মদ জালাল মীরকে গ্রেফতার করে পুলিশ। সদ্যনিযুক্ত ওই আয়া বাড়ির বৃদ্ধ দম্পতিকে আক্রমণ করে টাকা ও গয়না ছিনতাই করেন এবং বৃদ্ধাকে খুন করে হাত-পা বেঁধে রেখে যান।এই ঘটনার পরেই নড়েচড়ে বসেছে পুলিশ। কলকাতার পুলিশ কমিশনার মনোজ ভর্মা নিউ গড়িয়া-কাণ্ডের পরে লালবাজারের আধিকারিকদের সঙ্গে এ বিষয়ে বৈঠক করেছেন।

আরও পড়ুন: মঙ্গলবার বর্ধমান সফরে মুখ্যমন্ত্রী, রয়েছে একাধিক কর্মসূচি

কলকাতার পুলিশ কমিশনার বলেছেন, ‘‘আমরা এটা নিয়ে বিস্তারিত আলোচনা করেছি। কী ভাবে সাধারণ মানুষ আয়া, পরিচারক, ভাড়াটেদের তথ্য আমাদের সঙ্গে ভাগ করে নিতে পারেন, আমরা কী ভাবে সময়মতো সেই তথ্য যাচাই করতে পারি, সে সব নিয়ে কথা হয়েছে। শীঘ্রই তা জানিয়ে দেওয়া হবে। শহরবাসীর নিরাপত্তা জোরদার করতে তৎপর কলকাতার পুলিশ। এবার থেকে পরিচারক, আয়া, চালক ও ভাড়াটেদের তথ্য আলাদা করে নথিভুক্ত করা হবে। লালবাজার থেকে বিশেষ ফর্ম তৈরি করা হয়েছে, যেখানে তাঁদের নাম, ঠিকানা, পরিচয়পত্রের তথ্য এবং নিয়োগকারীর তথ্য লিপিবদ্ধ থাকবে।

অন্য খবর দেখুন